text: Nu er Fredericia også ramt af strejke
  03 februar 2011 kl. 08.55
  Først var det Esbjerg og Fanø, at busserne stod stille. Nu må borgerne i Fredericia også kigge langt efter en bus.
  Buschaufførerne i Fredericia har nu også valgt at nedlægge arbejdet i protest mod regeringens efterlønsreform.
  Derfor er der ingen busser på gaden i Fredericia i dag.
  Også havnearbejderne på Fredericia Havn overvejer at nedlægge arbejdet. De er lige nu til fagligt møde, hvor de vender situationen og tager stilling til, hvad de skal gøre.
  TV SYD følger situtationens udvikling.
  